**Information om sejlads i sejlerskoler under corona**

Dansk Sejlunions anbefalinger og vejledninger til sejlerskoler i forbindelse med corona-situationen.

Forudsætningen for at sejlerskoleaktiviteter kan gennemføres er, at den lokale sejlerskole har sikret, at rammerne er på plads, inden aktiviteterne sættes i gang.

For en god ordens skyld gør vi også opmærksom på, at retningslinjerne nedenfor ikke

tilsidesætter Sundhedsmyndighedernes og Rigspolitiets anvisninger, ligesom øvrig lovgivning

er gældende.

Vi har alle et fælles ansvar for, at spredningen af corona-smitte fortsat kan holdes under

kontrol, og vi alle kan dyrke sejlsport forsvarligt.

**Sejlerskolesejlads under corona**

Under de nuværende coronarestriktioner, kan den sædvanlige sejlads i sejlerskolerne desværre ikke gennemføres. Det skyldes både især anbefalingen om afstand, forsamlingsforbuddet på 10 personer og restriktioner for teoriundervisningen.

Dansk Sejlunion vurderer dog nu, at sejlerskolesejlads og undervisning godt kan gennemføres i tilpasset omfang inden for myndighedernes retningslinjer - på betingelse af, at forbuddet mod at forsamles i større grupper end 10 personer overholdes, og at der bør holdes 1-2 meters afstand til andre – dette gælder på havnen, i båden og under sejlads fra havn til sejladsområde og retur.

Der skal i bådene holdes 1 meters afstand - 2 meter for aktiviteter i bevægelse eller ved fysisk anstrengelse. Alle deltagere skal bære mundbind.

Grundelementerne for forebyggelse af smittespredning bør iagttages af alle. Det vigtigste er i prioriteret rækkefølge:

1. Isolation af personer med symptomer samt opsporing af nære kontakter
2. Hygiejne med fokus på hosteetikette, håndhygiejne og kontaktpunkter
3. Kontaktreduktion med fokus på afstand, hyppighed, varighed og barrierer

Kan du ikke overholde en af anbefalingerne, så vær ekstra påpasselig med at efterleve de andre.

I situationer hvor det er vanskeligt eller umuligt at overholde den generelle anbefaling om 1 meters afstand (2 meter ved kraftig udånding) eller regulere afstand til andre, er det vigtigt, at sejlerskolen overvejer tiltag, der kan minimere eller reducere varigheden at kontakter særlig ansigt-til-ansigt kontakt for både medlemmer, ansatte og frivillige. Der kan være tale om adfærdsmæssige tiltag eller tiltag til at danne en barriere mellem personerne. Fx kan aktiviteten organiseres i faste grupper med et fast antal pr. gruppe. Der skal bæres mundbind.

Dansk Sejlunion overlader det til klubberne/sejlerskolerne selv at vurdere, hvor mange personer, der på denne baggrund kan være i de enkelte bådtyper, som benyttes til skolesejlads. Klubberne må ligeledes selv vurdere, om instruktøren skal være ombord eller i en ledsagebåd.

Hvis træningen kan tilrettelægges i grupper af maksimalt 10 personer, som holdes indbyrdes effektivt adskilt, har egne instruktører og i øvrigt i praksis reelt overholder forbuddet mod forsamlinger mv. på flere end 10 personer, vil det være muligt at afvikle flere træningsaktiviteter på en gang.

Ved vejledning/undervisning i land før/efter sejlads, må der maks. være 10 personer som skal kunne stå med 1 meters afstand. Vær opmærksom på instruktører, trænere mv. tæller med. Instruktører bør holde 2 meters afstand til elever, ellers kan der være 1 meter mellem eleverne. Alle skal bære mundbind.

**Vigtigt for sejlerskolesejlads under corona**

* Forbud mod forsamlinger af mere end 10 personer gælder både indendørs, udendørs og på vandet. Det er derfor vigtigt at man til enhver tid har overblik over, hvor mange der deltager og at begrænsningen på 10 personer ikke overskrides (det gælder sejlerskoleelever, instruktører, tilskuere etc. og man kan ikke opdele et lokale for at komme omkring det).
	+ Hvis en sejlerskole ønsker at undervise mere end 10 personer, vil det kræve planlægning der sikrer at forbuddet mod at forsamles i grupper på mere end 10 personer overholdes. Dette kan f.eks. ske via gruppeopdeling, forskudt afgang/ankomst fra/til havn, anvendelse af større sejladsområde etc. Eller ved at dele holdet op, så der sejles eller undervises på flere dage.
* Anbefalingen om at holde afstand på 1-2 meter gælder også i en båd.
* Vær opmærksom på, at nogle havne kan have særlige restriktioner, retningslinjer eller krav.

**Forhold for sejlersoler under Corona**

* Alle hygiejneråd skal følges
* Personer i risikogrupperne eller med sygdomstegn deltager ikke
* Der skal bæres mundbind
* Eventuelle lokale begrænsninger fra fx kommune, havnemyndighed eller politi skal efterleves
* Det anbefales, at bådene, borde/stole ol. afvaskes grundigt efterundervisning og/eller sejlads eller ikke benyttes dagligt, da smitte kan overleve i flere døgn
* Det anbefales at udstyr som rorpind, sæde, whiteboard og lignende sprittes af efter brug – også hvis der sejles med handsker
* Det anbefales at sejlerskoleelever medbringer egen redningsvest, eller under corona at alle har deres ”egen” redningsvest udleveret af sejlerskolen
* Det anbefales at sejlerskoleeleverne opdeles i faste grupper
* Det anbefales at sejlerskoleeleverne selv medbringer alt udstyr til undervisning som kuglepenne, kortplotter ol.

Har I spørgsmål så kontakt:

Urd Kornø Rasmussen

Bredde- og uddannelseskonsulent i Dansk Sejlunion,

@: urd@sejlsport.dk

Tlf: 8820 7023